Clarice Orsini

Clarisa Orsini (Monterotondo, Italia, 1453 - Florentzia, 1488ko uztailaren 30a) noblea izan zen, Lorenzo de Mediciren emaztea eta Leon X.a aita santuaren ama.

 Bizitza 
Clarisa Jacobo Orsiniren, Monterotondo eta Magdalena jaunaren, Karlos Braccianoko dukearen alaba eta Latino Orsini kardinalaren arreba zen.

Amona Lukrezia Tornabuonik, aitaren amak, seme zaharrenarentzako ospe handiko ezkontza bat antolatzeaz arduratu zen, Erromako goi-gizarteaz inguratuz, bertako familia nobleak aztertzeko. Haren asmoa gizartean gora egitea eta Medici abizena nobleziako familia bati lotzea zen. Bilaketa nahiko ohikoa zen sasoi hartan: familia aberats eta sortu berriek noblezia bilatzen zuten eta familia nobleek burges berrien aberastasuna.

Horrela, Lukreziak, bere heziketa eta kulturari esker, neska ezkongaien artetik Clarisa hautatu zuen zuzenean. Eskutitz asko idatzi zizkion Pedrori, eta erosi beharreko merkantzia gisa deskribatu zuen: Clarisak azal argia, piura eta garaiera egokia zuela...

Ezkontza-itunak 6.000 florineko ezkonsari batean ezarri ziren, eta Erroman, 1468ko abenduaren 27an, ahalorde bidezko ezkontza adostu zen, hau da, ezkongaiak bertan egon gabe. Gero  Florentzian, 1469ko ekainaren 4an, aurrez aurreko ezkontza egiteko.

Clatisa Orsini oso gutxi maite izan zuten florentziarrek eta bere familia politikoak, oso izaera erlijiosoa izatean, ez zetorren bat humanisten pentsamoldearekin, hauen artean bere senarra zelarik liderra. Lorenzok nahiago zuen Lucrezia Donati florentziarra, hari eskaini baitzion bere poesia. Hala ere, familia handi bat izan zuen emaztearekin.

1472 urtean Erromara itzuli zen eta Pazzitarren Konspirazioan (1478) Pistoiara bidali zuten bizkor bere seme-alabekin, atentatuak Florentzian eragin zuen ezegonkortasun egunetan babesteko.

1485 urtean Volterra, Colle di Val d'Elsa, Tavarnelle Val di Pesa eta beste hainbat lekutara egindako beste bidaia asko erregistratzen dira, eta 1488 urtean berriz ere Erromara joan zen bere familia bisitatzera.

Urte horretan bertan hil zen tuberkulosiaren ondorioz.

 Ondorengotza 
Bikoteak hamar seme-alaba izan zituen, batzuk Florentzia eta Italiaren historiarako oso garrantzitsuak:

 Lukrezia Lorenzo Medici (1470-1553), Jacobo Salviatirekin ezkondua, Maria Salviatiren ama eta Cosimo I.a Mediciren amona.
 Izenik gabeko bikiak, erditu eta gutxira hildakoak (1471ko martxoa).
 Piero de Medici (1472-1503), Florentziako jauna. Alfonsina Orsinirekin ezkondua.
 Magdalena Lorenzo Medeci (1473-1519), Frantzisko Cyborekin ezkondua, Inozentzio VIII.a aita santuaren semea.
 Contessina Beatriz (1474-1474).
 Joan (Leon X.a aita santua) (1475-1521)
 Luisa Medeci (1477-1488), Joan Popularraren emazte bezala hitzemana, baina haurtzaroan hila.
 Contessina Medici (1478-1515), Piero Ridolfi-rekin ezkondua.
 Juliano II.a (1479-1516), Nemoursko dukea. Saboiako Filibertarekin ezkondua.

Clarisa Orsini familiako bat zenez, Medicitarren aberastasun handiarekin batera, Joan semea kardinal eta geroago aita santu izendatua izan zen 1513 urtean.

 Erretratuak eta omenaldiak 
Sandro Botticelliren Ritratto di giovane donna delakoak Clarisa edo Fioretta Gorini (bere koinatu Juliano Mediciren) maitalea, dela uste da. Domenico Ghirlandaiok erretratatu zuela ere jakina da, baina margolan horiek ez dira gaur egunera arte heldu.

Clarisa eta Lorenzo de Mediciren arteko ezkontza zortzi urtean behin antzezten da Italiako Monterotondo udalerrian, udazkeneko jaietan.

 Filmografia 

 Telebistako serieak 
UrteaSerieaAktoreaZuzendaria2013-2015Da Vinci's DemonsLara PulverDavid S. Goyer2018-2019Medici: Masters of FlorenceSynnøve KarlsenFrank Spotnitz

 Erreferentziak 

 Bibliografia 
 Marcello Vannucci, Las mujeres Medici, Newton Compton Editores, Erroma 1999, ISBN 88-541-0526-0
  Pernis, Maria Grazia; Adams, Laurie (2006). Lucrezia Tornabuoni De' Medici and the Medici Family in the Fifteenth Century. New York: Peter Lang Publishing, Inc. ISBN 978-0820476452. 
  Tomas, Natalie R. (2003). The Medici Women: Gender and Power in Renaissance Florence. Aldershot: Ashgate. ISBN 0754607771. 

 Kanpo estekak 

Kategoria:Florentzian hildakoak
Kategoria:Nobleak